Rossi X-ray Timing Explorer

Rossi X-ray Timing Explorer skrátene RXTE bol röntgenový teleskop určený na mapovanie časovej štruktúry kozmických zdrojov röntgenového žiarenia, ako sú čierne diery, neutrónové hviezdy, röntgenové pulzary a röntgenové dvojhviezdy. 

Štart sa uskutočnil 30. decembra 1995 o 13:48:00 UTC z odpaľovacieho komplexu 17 na Myse Canaveral. Pre vynesenie bola použitá nosná raketa Delta II typ 7920-10. Obežná dráha bola spočiatku vo výške 565×585 km so sklonom 22,99 ° a dobou obehu 96,18 minút. Po viac ako štrnástich rokoch činnosti obežná dráha klesla na 476×489 km a doba obehu sa skrátila na 94 minút (údaje z júna 2010 www.heavens-above.com). 

Dáta získané RXTE poslúžili ako podklad pre viac ako 1400 vedeckých prác a okrem iného poskytli dôkaz existencie Lensovho-Thirringovho javu (tiež nazývaný Frame-dragging), ktorý bol predpovedaný všeobecnou teóriou relativity. 

 Prístrojové vybavenie  
 All-Sky Monitor (ASM)  
ASM je určený na sledovanie celej oblohy v röntgenovej časti spektra. Slúži ako detektor náhlych röntgenových zábleskov aj pre dlhodobé sledovanie. 
 Energetické rozpätie: 2 - 10 keV 
 Časové rozlíšenie: 70% oblohy za 90 minút (jeden obeh) 
 Priestorové rozlíšenie: 3'× 15' (7,6 × 38 cm) 
 Zberná oblasť: 90 cm² 
 Detektor: Xenónový proporcionálny počítač 
 Citlivosť: 30 mCrabJednotka miliCrab znamená tisícinu intenzity vyžarovania Krabej hmloviny a používa sa pre porovnávacie účely. Pozri heasarc.gsfc.nasa.gov / ...mcrab.html  

 Proportional Counter Array (PCA)  
PCA je pole proporcionálnych počítačov s celkovou zbernou plochou 6500 cm². 
 Energetické rozpätie: 2 - 60 keV 
 Energetické rozlíšenie: <18% pri 6 keV 
 Časové rozlíšenie: 1 microsec 
 Detektory: 5 proporcionálnych počítačov 
 Zberná oblasť: 6500 cm² 
 Citlivosť: 0,1 mCrab 

 The High Energy X-ray Timing Experiment (HEXTE)  
HEXTE je pole scintilačných detektorov pre zaznamenávanie tvrdých röntgenových lúčov. 
 Energetické rozpätie: 15 - 250 keV 
 Energetické rozlíšenie: 15% pri 60 keV 
 Interval merania: 8 mikrosekúnd 
 Detektory: 2 klastre, každý so štyrmi NaI/CSI scintilačnými počítačmi 
 Zberná oblasť: 2 x 800 cm² 

 Komunikačný systém a ďalšie vybavenie  
RXTE bol oproti predchádzajúcim družiciam programu Explorer vybavený pokročilou 1 gigabitovou polovodičovou pamäťou, čo umožňuje uchovať výsledky meraní po dobu až štyroch obehov. Je tiež vybavený dvoma vysokoziskovými anténami pre prenos telemetrie cez systém TDRS. Pre prenos dát je využitý systém CCSDS paketov (štandard využívaný NASA pre komunikáciu v hlbokom vesmíre). Presné zameranie v priestore obstarávajú dva detektory hviezd, postavené na základe modernej technológie CCD. Dodávky elektrickej energie zabezpečujú nastaviteľné solárne panely, ktoré majú výkon 800 wattov. 

 Objavy a pozorovania  
 jún 1996 - RXTE pozoroval pulzar GRO J1744-28, ktorý bol objavený v roku 1995 družicou Comptonovým gama observatóriom. Pulzar postupne slabol a v polovici mája 1996 sa úplne vytratil. RXTE pokračoval so sledovaním a na začiatku júna opäť zaznamenal röntgenové záblesky, pričom niektoré z nich trvali viac ako 100 sekúnd. Boli to do tej doby najsilnejšie pozorované röntgenové záblesky. 
 júl 1996 - Bol zaznamenaný röntgenový záblesk v binárnom systéme XY Arietis. 
 august 1996 - Objavená neutrónová hviezda s doteraz najvyššou frekvenciou röntgenových pulzov. Hviezda 4U1728-34 vysiela pulzy s frekvenciou približne 1000 hertzov. Frekvencia zábleskov nie je konštantná, ale ľahko premenlivá, astronómovia pre tento jav používajú termín kvázi-periodické oscilácie. 
 október 1996 - Zaznamenaný rtg záblesk trpasličej novy SS Cygni v súhvezdí Labuť. 
 1997 - RXTE spoločne s IUE pozorovali galaxiu NGC 7469. Bolo to prvé koordinované sledovanie v ultrafialovej a röntgenovej časti elektromagnetického spektra. 
 november 1997 - Počas pozorovaní rotujúce čierne diery GRO J1655-40 sa zistilo, že najspodnejšia časť jej akréčneho disku obieha oveľa bližšie než je minimálna stabilný dráha pre nerotačné čierne diery. Podľa teórie relativity bola vypočítaná rotácia čiernej diery a určená frekvencia mäkkého röntgenového žiarenia vnútornej časti jej akréčneho disku. Táto vypočítaná hodnota sa zhodovala so skutočnými údajmi, získanými RXTE. Rovnaké merania bolo následne vykonané u rotujúcej čiernej diery GRS 1915+105 a výsledkom bola opäť zhoda teoretických a nameraných údajov. RXTE tak podal dôkaz existencie Lensovho-Thirringovho javu a platnosti všeobecnej teórie relativityhttp://web.mit.edu/newsoffice/1997/blackholes.htmlČierna diera prezradila svoju rotáciu. 
 február 1998 - V pozostatkoch supernovy N157B bol objavený doteraz najrýchlejšie rotujúci mladý pulzar. 
apríl 1998 - Objavený pulzar vyžarujúci röntgenové pulzy s dĺžkou 2,5 ms. 
jún 1998 - Neutrónová hviezda SGR 1806-2 bola identifikovaná ako röntgenový pulzar s extrémne silným magnetickým poľom o intenzite 1014G. 
 január 2004 - Bola pozorovaná prvá premena pulzaru na magnetar. Novo vzniknutý magnetar dostal označenie XTE J1810-197 
 február 2006 - Pomocou mapy röntgenového pozadia našej galaxie, vyhotovenej RXTE, boli objavené milióny dosiaľ neznámych objektov.

 Poznámky 

 Referencie 

 Iné projekty 

 Externé odkazy 

 http://www.lib.cas.cz/space.40/1995/074A.HTM 
 http://www.astro.cz/clanek/2678 
 NSSDC-Master Catalog: 1995-074A  

Kategória:Program Explorer
Kategória:Kozmické observatóriá
Kategória:Röntgenové observatóriá
Kategória:Umelé družice Zeme
Kategória:Umelé družice USA
Kategória:Zaniknuté družice
Kategória:Kozmonautika v 1995